CELEX: 31978R2452
Language: el
Date: 1978-09-19 00:00:00
Title: Κανονισμός (ΕΟΚ) αριθ. 2452/78 τού Συμβουλίου τής 19ης Σεπτεμβρίου 1978 περί συνάψεως συμφωνίας υπό μορφήν ανταλλαγής επιστολών περί τροποποιήσεως τής συμφωνίας μεταξύ τής Ευρωπαϊκής Οικονομικής Κοινότητος καί τής Δημοκρατίας τής Φινλανδίας μέ σκοπό τή διευθέτηση ορισμένων δασμολογικών περιγραφών

Avis juridique important

|

31978R2452

Κανονισμός (ΕΟΚ) αριθ. 2452/78 τού Συμβουλίου τής 19ης Σεπτεμβρίου 1978 περί συνάψεως συμφωνίας υπό μορφήν ανταλλαγής επιστολών περί τροποποιήσεως τής συμφωνίας μεταξύ τής Ευρωπαϊκής Οικονομικής Κοινότητος καί τής Δημοκρατίας τής Φινλανδίας μέ σκοπό τή διευθέτηση ορισμένων δασμολογικών περιγραφών  

Επίσημη Εφημερίδα αριθ. L 302 της 28/10/1978 σ. 0013 - 0013 Ελληνική ειδική έκδοση: Κεφάλαιο 11 τόμος 13 σ. 0081  Ισπανική ειδική έκδοση: Κεφάλαιο 11 τόμος 11 σ. 0148  Πορτογαλική ειδική έκδοση : Κεφάλαιο 11 τόμος 11 σ. 0148 

ΚΑΝΟΝΙΣΜΟΣ (ΕΟΚ) αριθ. 2452/78 ΤΟΥ ΣΥΜΒΟΥΛΙΟΥ της 19ης Σεπτεμβρίου 1978 περί συνάψεως συμφωνίας υπό μορφή ανταλλαγής επιστολών "περί τροποποιήσεως της Συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας με  σκοπό τη διευθέτηση ορισμένων δασμολογικών περιγραφών"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι εν συνεχεία των τροποποιήσεων που προκύπτουν από τη σύσταση της 18ης Ιουνίου 1976 του Συμβουλίου Τελωνειακής Συνεργασίας καθώς και ορισμένων αυτονόμων τροποποιήσεων του Κοινού Δασμολογίου και του Φινλανδικού Δασμολογίου, πρέπει να διευθετηθούν  ορισμένες δασμολογικές περιγραφές της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας(1)- ότι, εξάλλου, πρέπει να τροποποιηθεί η συμφωνία αυτή προκειμένου να προβλεφθεί απλουστευμένη διαδικασία προσαρμογής των δασμολογικών περιγραφών σε περίπτωση νέων τροποποιήσεων των δασμολογίων των συμβαλλομένων μερών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Η συμφωνία υπό μορφή ανταλλαγής επιστολών περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητος και της Δημοκρατίας της Φινλανδίας εγκρίνεται εξ ονόματος της Κοινότητος.  Το κείμενο της συμφωνίας προσαρτάται στον παρόντα κανονισμό.   Άρθρο 2  Ο πρόεδρος του Συμβουλίου εξουσιοδοτείται να ορίσει το πρόσωπο στο οποίο ανατίθεται να υπογράψει τη συμφωνία με σκοπό την δέσμευση της Κοινότητος.   Άρθρο 3  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από 1ης Ιανουαρίου 1978.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Σεπτεμβρίου 1978.  Για το Συμβούλιο Ο Πρόεδρος H.-D. GENSCHER  (1) ΕΕ αριθ. Ν 328 της 28.11.1973, σ. 2.